CELEX: 62015CN0291
Language: fi
Date: 2015-06-15 00:00:00
Title: Asia C-291/15: Ennakkoratkaisupyyntö, jonka Zalaegerszegi Közigazgatási és Munkaügyi Bíróság (Unkari) on esittänyt 15.6.2015 – EURO 2004. Hungary Kft. v. Nemzeti Adó- és Vámhivatal Nyugat-dunántúli Regionális Vám- és Pénzügyőri Főigazgatósága

14.3.2016   
            
            
               FI
            
            
               Euroopan unionin virallinen lehti
            
            
               C 98/17
            
         Ennakkoratkaisupyyntö, jonka Zalaegerszegi Közigazgatási és Munkaügyi Bíróság (Unkari) on esittänyt 15.6.2015 – EURO 2004. Hungary Kft. v. Nemzeti Adó- és Vámhivatal Nyugat-dunántúli Regionális Vám- és Pénzügyőri Főigazgatósága
   (Asia C-291/15)
   (2016/C 098/21)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Zalaegerszegi Közigazgatási és Munkaügyi Bíróság
   
      Pääasian asianosaiset
   
   
      Kantaja: EURO 2004. Hungary Kft.
   
      Vastaaja: Nemzeti Adó- és Vámhivatal Nyugat-dunántúli Regionális Vám- és Pénzügyőri Főigazgatósága
   
      Ennakkoratkaisukysymykset
   
   Onko tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 181 a artiklaa tulkittava siten, että sen vastaisena on pidettävä kansallista lainsoveltamiskäytäntöä, jossa tullausarvo määritetään ”samankaltaisten tavaroiden kauppa-arvon” perusteella siksi, että ilmoitettu kauppa-arvo on epätavallisen alhainen suhteessa samankaltaisten tavaroiden tuonnissa sovellettujen hintojen tilastolliseen keskiarvoon ja vaikuttaa näin epärealistiselta, siitä huolimatta, että viranomainen ei ole kiistänyt tai muulla tavoin asettanut kyseenalaiseksi maahantuoduista tavaroista todellisuudessa maksetun hinnan osoituksena käytetyn laskun ja tilisiirron aitoutta, ja vaikka maahantuoja ei olekaan esittänyt kauppa-arvon perusteeksi muita lisätodisteita[?]